text: ᱜᱩᱸᱜᱩᱫ ᱫᱚᱦᱚ ᱞᱤᱫᱤᱧ ᱛᱟᱦᱮᱸᱫ,
  ᱞᱮᱵᱮᱱ ᱪᱩᱥ ᱛᱮᱭ ᱮᱲᱮ ᱫᱚᱦᱚ ᱞᱤᱫᱤᱧ ᱛᱟᱦᱮᱸᱫᱹᱹᱹ!
   ᱜᱚᱞᱜᱩᱞᱟᱹᱭ ᱠᱤᱨᱤᱧ ᱟᱹᱫᱤᱧ ᱛᱟᱦᱮᱸᱫᱹᱹᱹ!
   ᱜᱩᱸᱜᱩ ᱫᱚ ᱟᱹᱰᱤ ᱜᱮ ᱱᱟᱯᱟᱭᱟ,
  ᱵᱟᱹᱫᱽ ᱵᱟᱹᱭᱦᱟᱹᱲ ᱜᱚᱴᱟᱭ ᱟᱥᱮᱱ ᱞᱤᱫᱤᱧᱟᱹᱹᱹ!
   ᱞᱟᱫ ᱦᱟᱹᱠᱩ ᱥᱤᱢ ᱵᱤᱞᱤ ᱨᱟᱯᱟᱜ,
  ᱵᱩᱨᱩ ᱥᱮᱸᱫᱽᱨᱟ ᱠᱷᱚᱱ ᱛᱟᱨᱚᱵᱽ ᱵᱤᱞᱤ,
  “ᱥᱮᱨᱢᱟ ᱨᱮ ᱵᱮᱫ ᱴᱩᱠᱩᱡ” ᱛᱤᱨᱤᱞ ᱵᱤᱞᱤᱹᱹ!
   ᱜᱩᱸᱜᱩ ᱵᱟᱵᱟ ᱟᱢᱫᱚ ᱥᱚᱨᱚᱜᱽ ᱯᱩᱨᱤ ᱨᱮ,
  ᱚᱠᱚᱭ ᱵᱮᱱᱟᱣ ᱟᱹᱧᱟ ᱜᱩᱰᱩ ᱯᱟᱹᱥᱤ,
  ᱟᱨ ᱵᱟᱹᱬᱥᱤ ᱴᱷᱮᱸᱜᱟ ᱫᱚᱹᱹ?
   ᱟᱢ ᱵᱟᱝᱛᱮ ᱡᱮᱜᱮᱛ ᱱᱤᱥᱚᱱ ᱮᱱ,
  ᱞᱚᱜᱚᱱ ᱨᱩᱣᱟᱹᱲ ᱦᱤᱡᱩᱜ ᱢᱮ,
  ᱜᱩᱸᱜᱩ ᱵᱟᱵᱟ ᱞᱚᱜᱚᱱ ᱦᱤᱡᱩᱜ ᱢᱮᱹᱹᱹ!
   ᱟᱢᱟᱜ ᱦᱚᱵᱚᱨ ᱨᱮ ᱤᱧ ᱫᱚ ᱜᱩᱸᱜᱩᱸᱫ ᱫᱚᱦᱚ ᱠᱟᱹᱧ ᱢᱮᱹᱹᱹ! 